|  |
| --- |
|  |
| Lokal Undervisningsplan (LUP)  EUX Grundforløb 1 Køge Handelsskole |
| Hovedområdet: Kontor, handel og forretningsservice |

Indhold

[Introduktion 3](#_Toc119478269)

[Pædagogisk didaktisk grundlag 3](#_Toc119478270)

[Læsesvage elever 4](#_Toc119478271)

[Erhvervsfag 1 4](#_Toc119478272)

[Mål for undervisningen 4](#_Toc119478273)

[Planlagt fagligt indhold 4](#_Toc119478274)

[Helhedsorientering, tværfaglighed og praksisorientering 5](#_Toc119478275)

[Differentiering 5](#_Toc119478276)

[Evaluering og bedømmelse 5](#_Toc119478277)

[Erhvervsfag 2 5](#_Toc119478278)

[Mål for undervisningen 5](#_Toc119478279)

[Planlagt fagligt indhold 5](#_Toc119478280)

[Helhedsorientering, tværfaglighed og praksisorientering 5](#_Toc119478281)

[Differentiering 6](#_Toc119478282)

[Evaluering og bedømmelse 6](#_Toc119478283)

[Erhvervsfag 3 6](#_Toc119478284)

[Mål for undervisningen 6](#_Toc119478285)

[Planlagt fagligt indhold 6](#_Toc119478286)

[Helhedsorientering, tværfaglighed og praksisorientering 7](#_Toc119478287)

[Differentiering 7](#_Toc119478288)

[Evaluering og bedømmelse 7](#_Toc119478289)

[Dansk C 8](#_Toc119478290)

[Mål for undervisningen 8](#_Toc119478291)

[Planlagt fagligt indhold 8](#_Toc119478292)

[Helhedsorientering, tværfaglighed og praksisorientering 8](#_Toc119478293)

[Evaluering og bedømmelse 9](#_Toc119478294)

[Engelsk C 9](#_Toc119478295)

[Mål for undervisningen 9](#_Toc119478296)

[Planlagt fagligt indhold 9](#_Toc119478297)

[Helhedsorientering, tværfaglighed og praksisorientering 10](#_Toc119478298)

[Evaluering og bedømmelse 11](#_Toc119478299)

[Samfundsfag C 11](#_Toc119478300)

[Mål for undervisningen 11](#_Toc119478301)

[Planlagt fagligt indhold 11](#_Toc119478302)

[Helhedsorientering, tværfaglighed og praksisorientering 11](#_Toc119478303)

[Evaluering og bedømmelse 12](#_Toc119478304)

[Evaluering og bedømmelse 12](#_Toc119478305)

# Introduktion

På de følgende sider har vi beskrevet vores lokale undervisningsplan (LUP) for grundforløb 1 på EUX Business inden for fagretningen Kontor, handel og forretningsservice.

Allerførst har vi beskrevet de seks nøglekompetencer, som vi har med i tankerne, når vi tilrettelægger undervisningen i de forskellige skoleperioder. Det er kompetencer, som vi ser som værende vigtige når man arbejder på kontor, og det er derfor kompetencer, som vi gerne vil hjælpe vores elever med at udvikle.

## Pædagogisk didaktisk grundlag

På Køge Handelsskole er vi glade for vores elever, og vi vil gerne medvirke til at give dem alle den højeste grad af både faglig uddannelse og almen dannelse. Arbejdsmarkedet er under konstant forandring, og både globaliseringen og den øgede digitalisering er med til at skabe denne forandring. På Køge Handelsskole ønsker vi at være på forkant med denne udvikling. Vi ønsker at være med til at skabe fagligt dygtige, alment vidende og refleksive elever, der er godt rustet til fremtidens arbejdsmarked.

**Tæt samspil med erhvervslivet**

På Køge Handelsskole udbyder og udvikler vi fremtiden uddannelser. Vi ønsker, at læring skal være praksisnær med så høj grad af involvering af erhvervslivet som muligt. Derfor arbejder vi målrettet på at sikre et tæt samarbejde mellem skolen og det lokale erhvervsliv. Dette gør vi for at styrke undervisningen og udvikle den i samspillet mellem teori og praksis. På vores skole har vi et helhedsorienteret syn på eleverne. Vi tager ansvar for elevernes udvikling og gennem jævnlige udviklingssamtaler har vi fokus på elevens individuelle nærmeste udviklingszone. Det er desuden også vigtigt for os at se eleverne som hele mennesker, der kan bidrage med en både faglig og almen viden og kompetencer, når de forlader skolen og træder ud på arbejdsmarkedet og som borgen i samfundet.

**Læringsmiljøer i forandring**

Vi sætter den enkelte elevs læringsforudsætning højt og vi faciliterer læring på alle niveauer. For at sikre den enkelte elevs udvikling og læring, så differentierer vi både undervisning og arbejdsformer under hensyntagen til elevernes individuelle behov. Vores undervisere faciliterer elevernes læring gennem en bred anvendelse af didaktiske metoder, der både sikrer opnåelse af viden samt sikrer træning i overførsel af denne viden og færdigheder fra skole til praktik og omvendt. Vi gør dette gennem anvendelse af virkelighedsnære problematikker, caseundervisning og udfordringer, hvor teori kan omsættes i praksis. På Køge Handelsskole arbejder vi med at skabe inspirerende læringsrum, både socialt og fysisk, hvor alle elever føler sig godt tilpas og yder deres bedste, i gensidig respekt mellem lærer og elev og eleverne

imellem. Vi opstiller klare mål i undervisningen og vi stiller krav till vores elever gennem forpligtigende arbejdsfællesskaber.

Digitalisering, internationalt udsyn og verdensmål er en del af vores læringsforståelse. Vi arbejder målrettet med en digitalisering af læringen og disse digitale læringsforløb og læringsformer er medvirkende til at

øge undervisningsdifferentieringen og den enkeltes læringsudbytte. Med digitalisering og den tilhørende didaktik opnår vi mere fleksible læringsformer, der kan understøtte den enkeltes individuelle udvikling og læring. Verdensmålene indgår som en naturlig del af undervisning i alle fag og med til at styrke elevernes almene dannelse i et fremtidig samfund med fokus på bæredygtighed.

**Kvalitet og faglig stolthed**

På Køge Handelsskole ønsker vi at eleverne skal blive så dygtige som de kan. Vi lægger vægt på feed forward som en del af læringen. På Køge Handelsskole opfatter vi feed forward som en central del af undervisningen, der sikrer, at eleven er bevidst om egen læringsudvikling, standpunkt og udfordringer, men også som middel til refleksion over netop egen læring. På vores skole ønsker vi desuden, at elevernes feedback til lærerne og lederne skal fungere som en mulighed for didaktisk tilpasning af undervisningen. På Køge Handelsskole har vi en faglige stolthed. Vi mener, at tydelig og praksisnær faglighed er vejen til faglig stolthed. Vi ønsker, at vores elever opnår en stolthed over deres fag, de kompetencer og den viden, de har opnået sig hos os. Gennem den tætte kobling mellem teori og praksis samt involveringen af erhvervslivet, ønsker vi at skabe fagligt stærke og stolte faglige ambassadører for både skole og erhverv.

## Læsesvage elever

#### Alle elever screenes i sprogforståelse ved uddannelsens start. Screeningsresultatet formidles til de enkelte klassers undervisere til brug for planlægningen af undervisningens didaktik, pædagogik og metodik, herunder undervisningsdifferentiering.

#### Alle elever informeres om hvad ordblindhed er, for at nedbryde barrierer og fordomme om ordblindhed.

#### Alle elever informeres om ordblindes muligheder for kompenserende læse-skrive-teknologi og andre støttemuligheder, fx NOTA, studiestøttetimer, særlige eksamensvilkår m.v.

#### Ved formodet mistanke testes elever for ordblindhed.

#### Ordblinde elever instrueres i brug af læse-skrive-teknologi efter behov

#### Alle elever - Ordblinde såvel som ikke-ordblinde elever - tilbydes individuel vejledning eller gruppevejledning i læse- og skrivestrategier efter behov.

#### Den enkelte underviser har desuden mulighed for at sparre med læsevejlederen i forhold til udfordringer med undervisningen af enkelte elever eller en gruppe af elever med læse-skrive-vanskeligheder.

# Erhvervsfag 1

## Mål for undervisningen

Se bilag 19 her: <https://www.retsinformation.dk/eli/lta/2022/555>

Formålet med faget, er, at eleven bliver introduceret til de erhvervsfaglige uddannelser. Undervisningen bidrager yderligere til, at eleverne får et praktisknært forhold til de enkelte brancher. Dette skal styrke, at eleven træffer et mere kvalificeret valg af uddannelsesretning indenfor de 4 linjer detail, handel, kontor eller event.”

## Planlagt fagligt indhold

**Erhvervsfag 1 - Erhvervsintroduktion**

* Generel introduktion til erhvervsuddannelserne.
* En virksomhed – arbejde med minierhvervscase
* Bæredygtighed og arbejdsmiljø

## Helhedsorientering, tværfaglighed og praksisorientering

Der bliver i erhvervsfag 1 lagt vægt på en introducerende og en mere generel introduktion til erhvervsuddannelserne. Der arbejdes i grupper med en minierhvervscase, hvor eleverne skal undersøge og beskrive en virksomhed. Der arbejdes projektorienteret med erhvervsfaglige opgaver og viden om bæredygtighedsprincipper, arbejdsmiljømæssige forholdsregler, sikkerhed og ergonomi på arbejdspladsen inddrages.

Herudover er der meget fokus på, at eleverne lærer hinanden at kende og der er derfor mange sociale aktiviteter i perioden.

## Differentiering

Der arbejdes med at lære hinanden at kende, og læreren tager de nødvendige pædagogiske forholdsregler i brug.

## Evaluering og bedømmelse

Faget bedømmes ikke.

# Erhvervsfag 2

## Mål for undervisningen

Se bilag 20-22 her: <https://www.retsinformation.dk/eli/lta/2022/555>

## Planlagt fagligt indhold

**Erhvervsfag 2**

* **Arbejdspladskultur -** Hvad er arbejdspladskultur? Normer og kulturer på arbejdspladsen, samarbejde, konflikt og konfliktløsning, den globale arbejdsplads og fremtidens arbejdsplads.
* **Lærepladssøgning –** Lærepladsaftale,ansøgning og CV, praktikpladssamtalen.
* **Samfund og sundhed -** Arbejdsmarkedets opbygning og sundhed og livsstil.

## Helhedsorientering, tværfaglighed og praksisorientering

Der arbejdes i faget *”erhvervsfag 2”* tematisk med de overordnede emner Arbejdspladskultur, Lærepladssøgning og Samfund og sundhed.

Undervisningen er tilrettelagt således at:

* **Arbejdspladskultur –** Omdrejningspunktet i arbejdet med ”Arbejdspladskultur” handler om at give eleven en forståelse for de spilleregler, eleven møder på en kommende lære/arbejdsplads. Der arbejdes i undervisningen med lærerstyret oplæg, klassediskussioner, cases og opgaveløsning med klasseopfølgning.
* **Lærepladssøgning** – Der arbejdes i undervisningen med elevens egne kompetencer og det at sætte personlige uddannelsesmål *”Hvem er jeg, hvad kan jeg og hvad vil jeg”.* Der er fokus på, at eleven tilegner sig metoder og værktøjer, således at eleven er rustet til at kunne mestre ansøgningsprocessen i forhold til en kommende læreplads. Undervisningen er tilrettelagt som et tæt sammenspil mellem læreroplæg, klassediskussioner og elevens eget arbejde med sit samlet produkt med deres eksempel på ansøgning og cv. Der arbejdes i undervisningen med feedforward fra lærer og elever i forhold til elevens produkt.
* **Samfund og sundhed** – Der arbejdes i undervisningen med Arbejdsmarkedets organisering. Herunder det fagretslige system, tillidsmænd, faglige organisationer m.m. Arbejdsforhold (Ansættelse, fyringer, barsel etc.). Undervisningsformen er lærerstyret oplæg, klassediskussioner, Cases og opgaveløsning med klasseopfølgning. Endvidere arbejdes der med livsstil og KRAM faktorer, hvor temaet sundhed afsluttes med at eleverne laver en sundhedskampagne.

Ved Erhvervsfag 2’s afslutning udarbejder eleven en selvstændig rapport med udgangspunkt i et udvalg af givende problemformuleringer indenfor områderne Arbejdspladskultur, Samfund og sundhed.

## Differentiering

Der arbejdes med at lære hinanden at kende, og læreren tager de nødvendige pædagogiske forholdsregler i brug.

## Evaluering og bedømmelse

Elevens udbytte af undervisningen evalueres løbende. Evalueringens formål er at understøtte progressionen i elevens læring, og at sikre at eleven reflekterer over sin faglige udvikling i sammenhæng med faget og hele den valgte erhvervsuddannelse.

Når eleven har afsluttet forløbet, bliver elevens præsentationer i de 3 temaer (se ovenfor) *individuelt* bedømt ud fra karaktererne ”bestået/ikke bestået”. Dermed afgives 3 karakterer i alt til faget Erhvervsfag 2 for den enkelte elev.   
Fagets faglige mål danner udgangspunkt for bedømmelseskriterierne.

# Erhvervsfag 3

## Mål for undervisningen

Se bilag 23-27 her: <https://www.retsinformation.dk/eli/lta/2022/555>

## Planlagt fagligt indhold

**Erhvervsfag 3**

* Arbejdsplanlægning og samarbejde
* Faglig dokumentation
* Faglig kommunikation
* Innovation og iværksætteri
* Metodelære

## Helhedsorientering, tværfaglighed og praksisorientering

Der arbejdes i erhvervsfag 3 på tværs af temaerne Arbejdsplanlægning og samarbejde, Faglig dokumentation, Faglig kommunikation, Innovation og iværksætteri og Metodelære. Omdrejningspunktet for forløbet, er, at eleverne i grupper arbejder med udviklingen af den ”gode og innovative ide” i form af et produkt. Der arbejdes i den 1. fase af forløbet med at støtte elevernes handlekraft og udfordrer dem på den ”gode og innovative ide”.Der undervises, vejledes og der bliver støttet op om den gode elev-kommunikation. Vi sigter efter, at de enkelte elever får optimalt samspil med elevgruppens øvrige deltager. Dette skal øge gruppesamarbejdet, konflikthåndtering og dermed styrke den interne kommunikation for at eleverne målrettet kan tilgå og løse opgaver udgivet af underviseren***.*** I fase 2 skal eleverne med udgangspunkt i deres gode ide udvikle en forretningsplan for deres fiktive produktionsvirksomhed. Der lægges vægt på elevernes evne til at kunne samarbejde og deres evne til at kunne dokumentere og omsætte deres viden til en forretningsplan. I den sidste fase præsenterer eleverne deres ide og deres forretningsplan ved en innovationsmesse.

Undervisningen i erhvervsfag 3 er tilrettelagt som et forløb, hvor eleverne sammen simulerer en meningsfuld praksis fra verden uden for skolen, hvor faglighed anvendes i en proces frem mod et produkt.

## Differentiering

Der arbejdes med at lære hinanden at kende, og læreren tager de nødvendige pædagogiske forholdsregler i brug.

## Evaluering og bedømmelse

Elevens udbytte af undervisningen evalueres løbende. Evalueringens formål er at understøtte progressionen i elevens læring, og at sikre at eleven reflekterer over sin faglige udvikling i sammenhæng med faget og hele den valgte erhvervsuddannelse.

Når eleven har afsluttet forløbet, bliver elevens præsentationer i de 5 temaer (se ovenfor) *individuelt* bedømt ud fra karaktererne ”bestået/ikke bestået”. Dermed afgives 5 karakterer i alt til faget Erhvervsfag 3 for den enkelte elev.   
Fagets faglige mål danner udgangspunkt for bedømmelseskriterierne.

# Dansk C

## Mål for undervisningen

Se bilag 4 her: <https://www.retsinformation.dk/eli/lta/2022/555>

Formålet med fag dansk er at elevens skal kunne tænke over, tale om og bruge det danske sprog innovativt, kritisk, analytisk og kreativt i dagligdagen, på arbejdet, i skolen og i samfundet.

Formålet opnås gennem arbejdet med de faglige mål indenfor de fire kompetenceområder at kommunikere, at læse, at fortolke og at fremstille.

## Planlagt fagligt indhold

Der undervises i 5 overordnede emner:

* Kulturelle og kommunikative kompetencer
  + At læse
  + At skrive
  + At lytte
  + At tale, samtale og præsentere
* Kommunikation
  + Kommunikationsmodel
  + Argumentation
  + Sprog, layout, vurdering
  + Intern og ekstern kommunikation
* Journalistik for begyndere
  + Nyhedstrekanten, nyhedskriterier og vinkling
* Erhvervskommunikation (herunder kulturkompetencen ”At se”)
  + Reklame
  + Hjemmesider
  + Brochurer, folder og pjecer
  + Nyhedsbrev
  + Pressemeddelelse
  + Korrespondance
  + Viral markedsføring
  + Mødeindkaldelse
  + Invitation
* Fiktion
  + Analyse
  + Fortolkning

## Helhedsorientering, tværfaglighed og praksisorientering

* Forforståelse
  + I begyndelsen af hvert emne (eller delemne) gøres det overordnede formål klart
  + I den forbindelse samtaler vi om den mulige kobling mellem emnet og elevens dagligdag, elevens arbejde, elevens skolegang (fx brug af danskfaglige ’værktøjer’ i andre fag) samt elevens rolle som samfundsborger.
* Transfer
  + Undervejs samtales om, reflekteres over eller pointeres, hvordan eleven kan bruge den nyerhvervede viden om emnet i elevens dagligdag, elevens arbejde, elevens skolegang samt i forhold til elevens rolle som samfundsborger.
* Evaluering
  + Hvert af de emnerne afsluttes ved, at eleven reflekterer over den opnåede viden ved hjælp af en spørgsmålsstyret logbog. I logbogen noteres bl.a., hvordan eleven kan bruge det, de har lært i elevens arbejde, elevens skolegang (fx brug af danskfaglige ’værktøjer’ i andre fag) samt elevens rolle som samfundsborger.

## Evaluering og bedømmelse

Se bilag 4 her: <https://www.retsinformation.dk/eli/lta/2022/555>

Ved grundforløbets afslutning vurderes eleven på baggrund af nedenstående kriterier. Ved hvert kriterie lægges der vægt på elevens kobling til dagligdagen, arbejde, skolegang og til elevens rolle som samfundsborger – både før, nu og i fremtiden:

Kvalitet

* Elevens forståelse for og brug af faglige begreber i klassesamtaler, gruppearbejde og 1-1-samtaler
* Elevens refleksionsevne i klassesamtaler, gruppearbejde og 1-1-samtaler
* Elevens forståelse for og brug af faglige begreber i afleveringsopgaver
* Elevens refleksionsevne i afleveringsopgaver
* Elevens refleksionsevne i emnelogbøger
* Elevens forståelse for og brug af faglige begreber i øvelser
* Elevens refleksionsevne i øvelser

Kvantitet

* Elevens deltagelse i øvelser og opgaver
* Elevens deltagelse i klassesamtaler og gruppearbejde

# Engelsk C

## Mål for undervisningen

Se bilag 8 her: <https://www.retsinformation.dk/eli/lta/2022/555>

## Planlagt fagligt indhold

Fagets identitet er overordnet, at styrke de kommunikative kompetencer, hvor omdrejningspunktet er; Tale, at samtale, lytte, læse og skrive

Fagets faglige mål er inddelt i fire områder; Kommunikation, strategier, sprogbrug & sprogtilegnelse samt kultur & samfundsforhold

Planlagt fagligt indhold – Engelsk C

* At læse
* At tale, samtale og lytte
* At skrive
* At præsentere
* Selvproduktion af tale og skrift
* Handelskorrespondance
* Kulturrelaterede cases
* Grammatik
* Business cases
* Analysere, vurdere og fortolke

## Helhedsorientering, tværfaglighed og praksisorientering

Forforståelse

* I begyndelsen af hvert emne (eller delemne) gøres det overordnede formål klart
* I den forbindelse samtaler vi om den mulige kobling mellem emnet og elevens dagligdag, elevens arbejde, elevens skolegang samt hvordan faget kan bidrage til elevens rolle som global samfundsborger

Transfer

* Undervejs samtales om, reflekteres over eller pointeres, hvordan eleven kan bruge den nyerhvervede viden eller styrkede færdighed i elevens dagligdag, elevens arbejde, elevens skolegang samt i forhold til elevens rolle som samfundsborger.

Didaktik

* Der arbejdes helhedsorienteret og tværfagligt, hvor især fagene Afsætning og EI er i samspil med engelsk i erhvervsrelaterede praksisnære cases.
* En grad af medbestemmelse i forhold til forskellige opgaver, herunder valgfrihed af teksttyper, interesseområder og metode
* Differentiering af teksters sværhedsgrad

Arbejdsformer

* Grupper
* Cases
* Individuelt
* Individuelt, med fælles opsamling i grupper eller på klassebasis

## Evaluering og bedømmelse

Se bilag 8 her: <https://www.retsinformation.dk/eli/lta/2022/555>

* Der evalueres løbende, både på klasseniveau og individuelt niveau
* Der evalueres på både skriftlighed, mundtlighed og rådgives om indsatsområder
* Ved grundforløbets afslutning vurderes eleven på baggrund af, hvor stor grad af korrekthed eleven kan anvende sproget inde for de målpinde der er i faget engelsk. Ligeledes bedømmes den kvantitative mængde samt deltagelsesniveauet fra elevens side

# Samfundsfag C

## Mål for undervisningen

Se bilag 16 her: <https://www.retsinformation.dk/eli/lta/2022/555>

## Planlagt fagligt indhold

I faget Samfundsfag niveau c arbejdes der indenfor fagets fire hovedområder politik, sociologi, økonomi  
samt internationale forhold. Aktuelle samfundsmæssige og erhvervsmæssige problemstillinger knyttes sammen med fagets fire hovedområder.

**Fagets fire hovedområder:**

* **Politik** - Aktuelle samfundsmæssige problemstillinger belyst ud fra centrale politiske ideologier. Politiske institutioner og beslutningsprocesser samt mediernes indflydelse. Muligheder og udfordringer ved forskellige velfærdsmodeller. Rettigheder og pligter i et demokratisk samfund og ligestilling mellem kønnene. Arbejdsmarkedspolitik.
* **Sociologi** - Den teknologiske udvikling, Samfundsudvikling, socialiseringsmønstre og menneskers handlinger i sociale sammenhænge. Sociale og kulturelle forskelle med relevans for elevens uddannelse. Kvalitativ og kvantitativ metode. Tekst og statistik. Arbejdsmarkedsforhold og herunder psykisk arbejdsmiljø.
* **Samfundsøkonomi** – Det økonomiske kredsløb, Samfundsøkonomiske mål Den politiske styring af økonomien herunder de Samfundsøkonomiske politikker samt Danmarks placering i den internationale økonomi.
* **Internationale forhold** - EU og globalisering,

## Helhedsorientering, tværfaglighed og praksisorientering

Der arbejdes i samfundsfag C med at give eleverne flere teoretiske ståsteder til at forstå aktuelle samfundsmæssige og erhvervsmæssige problemstillinger. Undervisningen i samfundsfag C foregår derved som en vekselvirkning af forskellige undervisningsformer og forskellige former for dokumentation. Der er i undervisningen fokus på klasseundervisning, gruppearbejde og CL med inddragelse af digitale teknologier.

Til den daglige undervisning er der tilknyttet forskellige former for opgaver, tekster, tal og statistik. Der vil i undervisningsforløbet være forskellige former for afleveringsopgaver.

Faget samfundsfag C indgår i et tværfaglige projektforløb med dansk – forløbet afsluttes skrivning af projektopgave.

## Evaluering og bedømmelse

Se bilag 16 her: <https://www.retsinformation.dk/eli/lta/2022/555>

Den løbende evaluering sker på baggrund af elevernes løsning af opgaver, samtaler mellem lærer og elev og mundtlige præsentationer. Således den enkelte elev er klar over egen progression i forhold til fagets mål. Der gives bl.a. respons på elevens deltagelse i den daglige undervisning og arbejdsopgaverne.

Afsluttende gives der en standpunktskarakter som gives som en helhedsvurdering af målopfyldelsen, elevernes løsning af opgaver og mundtlige præsentationer og aktiv deltagelse i samfundsfaget.

# Evaluering og bedømmelse

Generelt foregår bedømmelsen således:

Formativ evaluering:

* I løbet af grundforløb 1 vil eleven modtage feedback i forskellige former
  + Individuel
  + Fælles
  + Mundtlig
  + Skriftlig
* Feedbacken kommer primært fra underviseren, men kan også komme fra de øvrige elever på holdet i form af peer-review
* Feedbacken tager udgangspunkt i målene for faget på grundforløb 1 og de eventuelt besvarede opgaver, deltagelse i undervisningen, samt elevens udvikling inden for fagets mål. Da den enkelte elev vil have forskellige forudsætninger inden for disse, vil der i høj grad være tale om differentiering ift. den form for feedback som den enkelte elev vil modtage
* Feedbacken vil altid blive tilpasset den enkelte fag eller projekt sådan at det giver bedst mening for eleven
* Flere gange i løbet af grundforløb 1 vil eleven få en række obligatoriske spørgsmål med henblik på refleksion over egen læring og udviklingspotentiale
* Eleven vil modtage feedback på specifikke opgaver fra en anden elev eller fra underviseren og ofte vil de dele denne feedback med underviseren

Summativ evaluering:

* Efter afsluttede fag/projekter/forløb bedømmes elevens arbejde med en karakter efter syvtrinsskalaen
* Bedømmelsen beror på graden af målopfyldelse i de afleverede opgaver, jf. syvtrinsskalaen

Dato: 15. november 2022